CELEX: E2014P0015
Language: hr
Date: 2014-07-18 00:00:00
Title: Postupak koji je 18. srpnja 2014. Nadzorno tijelo EFTA-e pokrenulo protiv Islanda (Predmet E-15/14)

25.9.2014   
            
            
               HR
            
            
               Službeni list Europske unije
            
            
               C 334/34
            
         Postupak koji je 18. srpnja 2014. Nadzorno tijelo EFTA-e pokrenulo protiv Islanda
   (Predmet E-15/14)
   (2014/C 334/15)
   Nadzorno tijelo EFTA-e, koje zastupaju Markus Schneider i Janne Tysnes Kaasin, zastupnici Nadzornog tijela EFTA-e, Rue Belliard 35, 1040 Bruxelles, Belgija, pokrenulo je 18. srpnja 2014. postupak protiv Islanda pred Sudom EFTA-e.
   Nadzorno tijelo EFTA-e od Suda EFTA-e zahtijeva:
   
               1.
            
            
               da ustvrdi da Island nije ispunio svoje obveze iz članka 7. Sporazuma o EGP-u zbog toga što nije donio mjere potrebne kako bi sljedeći Akt iz točke 4.d poglavlja XI. Priloga II. tom Sporazumu u predviđenom roku postao sastavni dio njegova unutarnjeg pravnog poretka,
               Uredba (EU) br. 1007/2011 Europskog parlamenta i Vijeća od 27. rujna 2011. o nazivima tekstilnih vlakana i povezanom označivanju i obilježavanju sirovinskog sastava tekstilnih proizvoda i o stavljanju izvan snage Direktive Vijeća 73/44/EEZ te direktiva 96/73/EZ i 2008/121/EZ Europskog parlamenta i Vijeća
               kako je izmijenjena
               Delegiranom uredbom Komisije (EU) br. 286/2012 od 27. siječnja 2012. o izmjeni Priloga I. Uredbi (EU) br. 1007/2011 Europskog parlamenta i Vijeća o nazivima tekstilnih vlakana i povezanom označivanju i obilježavanju sirovinskog sastava tekstilnih proizvoda kako bi se dodao novi naziv tekstilnog vlakna te njezinih priloga VIII. i IX. za potrebe njihove prilagodbe tehničkom napretku,
               i kako je prilagođena Sporazumu o EGP-u njegovim Protokolom 1.
            
         
               2.
            
            
               da Islandu naloži da snosi troškove tog postupka.
            
         
      Pravna pozadina i činjenična osnova te navedeni razlozi:
   
               —
            
            
               U tužbi se navodi da se u predviđenom roku Island nije uskladio s dva obrazložena mišljenja Nadzornog tijela EFTA-e o propustu Islanda da u svoj nacionalni pravni poredak provede Uredbu (EU) br. 1007/2011 Europskog parlamenta i Vijeća od 27. rujna 2011. o nazivima tekstilnih vlakana i povezanom označivanju i obilježavanju sirovinskog sastava tekstilnih proizvoda i o stavljanju izvan snage Direktive Vijeća 73/44/EEZ te direktiva 96/73/EZ i 2008/121/EZ Europskog parlamenta i Vijeća te o njegovu propustu da Delegiranu uredbu Komisije (EU) br. 286/2012 od 27. siječnja 2012. o izmjeni Priloga I. Uredbi (EU) br. 1007/2011 Europskog parlamenta i Vijeća o nazivima tekstilnih vlakana i povezanom označivanju i obilježavanju sirovinskog sastava tekstilnih proizvoda kako bi se dodao novi naziv tekstilnog vlakna te njezinih priloga VIII. i IX. za potrebe njihove prilagodbe tehničkom napretku („Akti”) učini sastavnim dijelom svojeg nacionalnog pravnog poretka; oba Akta u skladu su s točkom 4.d poglavlja XI. Priloga II. Sporazumu o Europskom gospodarskom prostoru i prilagođena Sporazumu njegovim Protokolom 1.
            
         
               —
            
            
               Nadzorno tijelo EFTA-e smatra da, zbog toga što nije donio mjere potrebne kako bi Akti postali sastavni dio njegova unutarnjeg pravnog poretka u predviđenom roku, Island nije ispunio svoje obveze iz članka 7. Sporazuma o EGP-u.